钦定古今图书集成/明伦汇编/官常典/第292卷 > 赵子砥
## 钦定古今图书集成/明伦汇编/官常典/第292卷 > 赵子砥

按《宋史》本传：“子砥，艺祖后令珦之子也。仕至鸿胪丞，
北迁至燕山，久之欲遁归，乃遣其徒朱国宝、王孝安
至中京，求得上皇宸翰，怀之以归。建炎二年六月至
行在，帝命辅臣召问于都堂，子砥言：金人讲和以用
兵，我国敛兵以待和。往者契丹主和议，女真主用兵，
十馀年间，竟灭契丹，今复蹈其辙。譬人畏虎，啖虎以
肉，食尽，终必食人，若设陷阱待之，庶能制虎。”因复故
官。已而赐对称旨，命知台州，卒。